Hvem lurte Roger Rabbit?

Hvem lurte Roger Rabbit? (originaltittel: Who framed Roger Rabbit) er en kombinert tegnefilm og realfilm fra 1988. Filmen, som er basert på romanen Who Censored Roger Rabbit?, er et resultat av et samarbeid mellom Disney, Warner Brothers, MGM, Paramount og Walter Lanz. 

Filmen vant 4 Oscar, og er første og til nå eneste gang man kan se Mikke Mus, Snurre Sprett, Daffy Duck, Betty Boop og Hakke Hakkespett i samme film.

 Handlingsreferat 
I 1947 opptrår en gruppe "toons" i Los Angeles i korte teater-oppsetninger. Privatdetektiv Eddie Valiant og hans bror, Teddy, arbeidet tidligere tett med "toons" i en rekke kjente show i byen Toonstown. Men etter at Teddy ble drept av en Toon, fikk Eddie problemer med alkoholisme, mistet sin sans for humor, og lovet seg selv å aldri arbeide sammen med toons igjen.

R.K. Maroon, leder for Maroon Cartoon Studios, er bekymret for forestillingen til en av hans aller største stjerner, Roger Rabbit. Maroon ansetter Eddie for å undersøke rykter om Rogers attraktive kone Jessica er romantisk involvert med forretningsmann Marvin Acme, eier av både Acme Corporation og Toontown. Etter å ha sett Jessica opptre ved en nattklubb fotograferer Eddie i hemmelighet henne og Acme som flørter i garderoben hennes, bilder han siden viser til Roger. Roger erklærer sint at han og kona er lykkelige, før han flykter.

Neste morgen oppdages Acme død på fabrikken sin, og bevis peker på at Roger var ansvarlig. Under etterforskningen møter Eddie dommer Doom, Toontowns uhyggelige dommer. Eddie støter også på Rogers toons-medskuespiller, Baby Herman, som mener Roger var uskyldig. Roger kommer senere til Eddies kontor, og ber om å hjelpe med å frikjenne ham. Eddie går motvillig med på å gjemme Roger i en lokal bar, hvor kjæresten Dolores jobber. Doom oppdager Roger, men han og Eddie slipper unna. De flykter til et teater, hvor Eddie forteller Roger om Teddys drap. 

Eddie ser på en nyhetessending som beskriver det nylige salget av Maroon Cartoons til Cloverleaf Industries, en mystisk bedrift kort tid før Acme ble drept. Eddie ønsker å snakke med Maroon, og han lar Roger stå vakt i nærheten. Maroon forteller at han presset Acme til å selge bedriften hans. Men Maroon blir drept kort tid senere. Eddie ser Jessica flykte, og tror at hun var den skyldige - og følger etter henne til Toontown. 

Jessica avslører til Eddie at Doom drepte Acme og Maroon. Hun og Eddie blir deretter fanget av Doom og hans håndlangere. Doom avslører seg som eneste aksjonær i Cloverleaf Industries, og forklarer sin plan om å ødelegge Toontown og bygge en motorvei over hele byen.

 Skuespillere 

 Ekte mennesker 
 Bob Hoskins som Eddie Valiant
 Christopher Lloyd som dommer Doom
 Stubby Kaye som Marvin Acme
 Joanna Cassidy som Dolores
 Alan Tilvern som R.K. Maroon

 Tegneserieskikkelser 
 Charles Fleischer som Roger Rabbit, Benny the Cab, Greasy og Psycho
 June Foray som Wheezy og Lena Hyena
 Lou Hirsch som Baby Herman
 Kathleen Turner som Jessica Rabbit.
 Amy Irving som sang-stemmen til Jessica Rabbit
 Mel Blanc som Snurre Sprett, Daffy Duck, Pelle Pigg, Pip og Sylvester
 Joe Alaskey som Barte-Sam
 Wayne Allwine som Mikke Mus

 Tony Anselmo som Donald Duck
 Tony Pope som Langbein og den store slemme ulven
 Russi Taylor som Minni Mus og fulgene fra Sydens Sang
 Frank Welker som Dumbo
 Peter Westby som Pinocchio
 Cherry Davis som Hakke Hakkespett
 Richard Williams som Droopy
 Jim Cummings som Toon pistolkuler
 Pat Buttram som Toon pistolkuler
 Jim Gallant som Toon pistolkuler
 Nancy Cartwright som Toon sko
 Frank Sinatra som syngende sverd
 April Winchell som fru Herman og baby Herman

 I andre media 
 Videospill 

 Nintendo Entertainment System 
NES fikk et spill i 1989. Her styrer man Eddie til fots og Benny the cab for å kjøre rundt.

 Game Boy 
Gameboy-spillet ble utgitt i 1991.

 PC og Amiga 
I 1988 utkom spill basert på filmen til DOS, Amiga, Apple 2, Commondore 64 og Atari ST.

Hare Raising Havoc kom ut i 1991 til Amiga og MS-DOS.

 Lydbøker 
I 1988 ga A/S Hjemmet-Serieforlaget ut lydbok/eventyrbånd som var basert på filmen. Lydboken var oversatt til norsk.

 Norske stemmer 

 Harald Mæle som Roger Rabbit, Eddie Valiant og Drosje Benny/Benny the Cab
 Anders Hatlo som R.K Maroon, Dommer Doom og Vesel
 Linn Stokke som Jessica Rabbit

Referanser

 Eksterne lenker 


Kategori:Filmer fra 1988
Kategori:Delvis animerte filmer
Kategori:Animerte filmkomedier fra USA
Kategori:Krimkomedier fra USA
Kategori:Animerte fantasyfilmer fra USA
Kategori:Animasjonsfilmer fra USA
Kategori:Filmer regissert av Robert Zemeckis
Kategori:Engelskspråklige filmer